**Előterjesztés**

**Litér Község Önkormányzata Képviselő-testületének**

**a 2015. október 29-i ülésére**

**a természetben nyújtott szociális célú tűzifa támogatás jogosultsági feltételeiről**

**napirendi ponthoz**

***Tisztelt Képviselő-testület!***

***Tisztelt Bizottság!***

Az idei évben is a Belügyminisztérium felé pályázatot lehetett benyújtani szociális célú tűzifa program keretén belül.

A pályázati feltételek alapján Litér Község Önkormányzata maximum 69m3 keménylombos fa fajtájú tűzifára igényelhet támogatást.

A támogatás mértéke 14.000 Ft/erdei m3+ÁFA, amelyhez 1.000 Ft/erdei m3+ÁFA mértékű önrész vállalása szükséges.

Az ebr42 önkormányzati információs rendszerben a szociális célú tűzifavásárláshoz kapcsolódó kiegészítő támogatása iránti pályázatunk pozitív elbírálásban részesült.

A döntés alapján önkormányzatunk részére **1 226 820,- forint** **vissza nem térítendő** egyszeri támogatás került jóváhagyásra, melyet az önkormányzat **69 m3** keménylombos tűzifa vásárlására használhat fel, **87 630,- Ft** önrész vállalása mellett. A tűzifa szállításával kapcsolatos költségek az önkormányzatot terhelik. A támogatás feltételeit a települési önkormányzat rendeletben kell, hogy meghatározza, melyben a szociális rászorultság szabályait és az igénylés részletes feltételeit kell szabályozni. Az előterjesztés mellékletét képezi a rendelet tervezet.

Kérem a Tisztelt Bizottsági tagokat és a Képviselő-testületet, hogy az előterjesztést megvitatni és a rendelet tervezetet elfogadni szíveskedjenek!

Litér, 2017. október 8.

Szedlák Attila sk.

polgármester